EkBass/fiwiki-20250220-pages-articles huggingface dataset:
Katsomus

Katsomus on yleiskielessä vakiintunut asenne, pysyväksi lujittunut käsitys elämästä ja perusasioista. Katsomuksen synonyymi on näkemys (näkökanta, katsantokanta). Näkemys viittaa myös erityisesti periaatteelliseen asennoitumis- tai suhtautumistapaan, mielipiteeseen, käsitykseen. Erkki Hartikaisen mukaan sana käsitys on vähemmän epäselvä ilmaisu kuin sana katsomus, joka viittaa näköaistiin. Kun ihminen alkaa puhua, hän ei yleensä aloita sanoilla ”Minun katsomukseni on..” vaan ”Minun käsitykseni on...”. Hartikaisen määritelmän mukaan käsitys tai katsomus on asenne, jonka vallitessa asioita tarkastellaan. == Katso myös == * Elämänkatsomus * Käsitys * Maailmankatsomus * Tieto * Uskomus * Vakaumus == Lähteet == == Aiheesta muualla == * Erkki Hartikainen (toim.): Usko, uskomus, vakaumus . Peruskoulun elämänkatsomustieto 5. Luokka:Tietoteoria Luokka:Todellisuuskäsitykset en:View nl:Uitzicht ja:ビュー pl:Widok
Kalmarin unionin lippu

Kalmarin unionin lippu oli Kalmarin unionin käyttämä valtiontunnus. Lipun otti käyttöön Eerik Pommerilainen. Lipussa otettiin mallia Dannebrogista, mutta yhtään Kalmarin unionin lippua tai kuvia siitä ei ole säilynyt. Kuvassa oleva lippu on rekonstruoitu muutamien kirjallisten lähteiden perusteella. Kalmarin unionin lippu on ainoa koskaan käytössä ollut yhteispohjoismainen valtiolippu. Luokka:Valtioiden liput
Meghan Addy

Meghan Addy (s. 22. toukokuuta 1978) on yhdysvaltalainen entinen yleisurheilija, jonka päämatkat olivat 400 metrin juoksu sekä 400 metrin aitajuoksu. Addy oli Birminghamin sisäratojen MM-kisoissa 2003 mukana Yhdysvaltain joukkueessa, joka voitti MM-pronssia 4 x 400 metrin viestijuoksussa.http://www.iaaf.org/WIC03/results/gender=W/discipline=4X4/combCode=hash/roundCode=f/index.html ==Ennätykset== * 400 metrin juoksu: 53,70 (2002) * 400 metrin aitajuoksu: 55,70 (2004) Lähde: ==Lähteet== Luokka:Yhdysvaltalaiset pikajuoksijat Luokka:Vuonna 1978 syntyneet Luokka:Elävät henkilöt
Amplified – A Decade of Reinventing the Cello

Amplified // A Decade of Reinventing the Cello on Apocalyptican kokoelma- albumi, joka julkaistiin vuonna 2006. Levyllä on myös kaksi uutta kappaletta: ”Repressed” ja Slayer-cover ”Angel of Death”. Albumi nousi Suomen virallisen listan sijalle 16. == Kappaleet == === CD 1: Instrumentaali === # # # # # # # # # # # # # # # === CD 2 === # # # # # # # # == Arvostelut == * Allmusic: Allmusic review * Imperiumi: 8½/10 == Lähteet == == Aiheesta muualla == * * Luokka:Vuoden 2006 kokoelma-albumit Luokka:Apocalyptican albumit
Apocalyptica (albumi)

Apocalyptica on Apocalyptican viides studioalbumi, joka julkaistiin vuonna 24. tammikuuta 2005. Albumi nousi virallisen listan sijalle 2., ja se myi Suomessa kultaa eli yli 15 000 kappaletta.Musiikkituottajat - tilastot ==Kappaleet== == Arvostelut == * Allmusic: Allmusic review * Desibeli.net: Desibeli.net * Imperiumi: 9+/10 * Soundi: Soundi == Kaupallinen menestys == Albumi on myynyt Suomessa kultalevyn verran. == Lähteet == == Aiheesta muualla == * * Luokka:Apocalyptican albumit Luokka:Vuoden 2005 albumit
Kenpeitai

thumb|150px|Kempeitai-sotilaita junassa vuonna 1935. thumb|150px|Kempeitai- sotilaan museoitu sotilaspuku. Kempeitai (, ”sotilaspoliisi”) oli Japanin keisarillisen armeijan sotilaspoliisi vuosina 1881-1945\. Armeijan oman järjestyspoliisin tehtävien ohella se toimi eräänlaisena salaisena poliisina, joka kotimaassa toimi sisäministeriön alaisuudessa ja merentakaisilla alueilla vastaavasti sotaministeriön. Kempeitaihin kuului myös eversti Akashi Motojirō joka toimi kiertävänä sotilasasiamiehenä Euroopassa 1900-luvun vaihteessa ja yhdessä suomalaisen aktivistin Konni Zilliacuksen kanssa varusti aselaiva SS John Graftonin. Pelätty kempeitai syyllistyi toisen maailmansodan aikana moniin japanilaisten pahimpiin kuuluviin sotarikoksiin maan miehittämillä alueilla. Lisäksi poliisi vainosi ”väärin” ajattelevia japanilaisia ja epäilyksien alle joutuneita Japanissa asuvia ulkomaalaisia. Japanissa kempeitailla oli sodan aikana noin 7 500 jäsentä. == Katso myös == * Japanin sotarikokset * Yksikkö 731 * Takashi Nagase == Lähteet == == Aiheesta muualla == Luokka:Japanin sotahistoria Luokka:Japanin keisarikunta Luokka:Japanin poliisitoimi
Inquisition Symphony

Inquisition Symphony on suomalaisen metalliyhtye Apocalyptican toinen studioalbumi. Se julkaistiin vuonna 1998 levymerkillä Mercury Records. Albumi ylsi Suomen virallisen listan sijalle 10. Apocalyptican levyttämä versio Metallican kappaleesta ”Nothing Else Matters” on mukana kauhukomediasarja Wednesdayn kolmannessa jaksossa. == Kappaleet == Kaikki kappaleet sovittanut Eicca Toppinen ja Max Lilja. == Kokoonpano == * Eicca Toppinen – sello * Paavo Lötjönen – sello * Antero Manninen – sello * Max Lilja – sello === Tuotanto === * Otto Donner – tuottaja * Juha Heininen – miksaaja * Eero Heikkinen – kansikuva * Hiili Hiilesmaa – tuottaja * Pauli Saastamoinen – masteroija * Vertti Teräsvuori – valokuvat == Arvostelut == * Allmusic: Allmusic review * Sputnikmusic: Sputnikmusic == Lähteet == == Aiheesta muualla == * * Inquisition Symphony discogs.com -sivustolla Luokka:Apocalyptican albumit Luokka:Vuoden 1998 albumit Luokka:Hiili Hiilesmaan tuottamat albumit Luokka:Henrik Otto Donnerin tuottamat albumit
Karekin I

pienoiskuva|Karekin I Karekin I (, synt. Nšan Hakobi Sarkisjan, ; 27. elokuuta 1932 – 29. kesäkuuta 1999) toimi Armenian katolikoksena vuosina 1995–1999. Hän syntyi Syyrian armenialaisyhteisöön, jonka alue kuuluu Kilikian katolikoksen alaisuuteen. Hän opiskeli Oxfordissa 1950-luvulla, ja hänestä tuli yksi Armenian apostolisen kirkon johtavista teologeista. Vuonna 1983 hänet valittiin Kilikian katolikokseksi nimellä Karekin II, ja hän tuli tässä virassa tunnetuksi muun muassa teologisen koulutuksen kehittäjänä. Sarkisjan vieraili tiuhaan Armenian alueella, ja hänet valittiin vuonna 1995 Armenian katolikokseksi. Edellisen kerran Kilikian katolikos oli valittu tähän virkaan 1600-luvulla. Samalla hänen tittelinsä muuttui Karekin II:stä Karekin I:ksi. Hän oli satoihin vuosiin ensimmäinen katolikos, joka vihittiin virkaansa täysin itsenäisessä armenialaisvaltiossa. Karekin I ryhtyi moniin uudistustoimenpiteisiin, mutta ne jäivät häneltä kesken hänen kuoltuaan pitkällisen sairauden seurauksena 29. kesäkuuta 1999. Häntä seurasi katolikoksena Karekin II. Luokka:Armenian katolikokset Luokka:Vuonna 1932 syntyneet Luokka:Vuonna 1999 kuolleet
Michelle Collins

Michelle Collins (s. 12. helmikuuta 1971 Canal Zone, Panama) on yhdysvaltalainen pikajuoksija. Collins karsiutui Stuttgartin MM-kisoissa 1993 400 metrin juoksun välierissä ajalla 52,60. Vuonna 1999 hän voitti Pan- Amerikan kisoissa hopeaa sekä 400 metrillä että 4 x 400 metrin viestijuoksussa. Samana vuonna sisäratojen MM-kilpailuissa Maebashissa hän sijoittui 4×400 metrin viestissä kolmanneksiMaebashi 1999 – Naisten 4x400 metrin tulokset IAAF . Sevillan ulkoratojen MM-kisoissa hän karsiutui 400 metrin välierissä ajalla 50,67, mutta oli voittamassa 4 x 400 metrin viestissä MM-hopeaa.http://www2.iaaf.org/wch99/results/data/W/4X4/Rf.html Hän karsiutui Sydneyn olympialaisissa 2000 alkuerissä ja Edmontonin MM-kisoissa 2001 välierissä. Vuonna 2003 hän voitti MM-kultaa Birminghamin sisäratojen MM- kisoissa ja kultaa Yhdysvaltain-mestaruuskisoissa 200 metrin juoksuissa, mutta sai seuraavana vuonna kahdeksan vuoden kilpailukiellon sekaantumisestaan Balco-skandaaliin. Kilpailukielto lyheni myöhemmin neljään vuoteenhttp://findarticles.com/p/articles/mi_qn4158/is_20050520/ai_n14634832. Collinsin tulokset helmikuun alusta 2002 mitätöitiin. Collins alkoi 2007 tehdä yhteistyötä Yhdysvaltain antidopingtoimikunnan USADA:n kanssa ja tunnusti käyttäneensä tetrahydrogestrinonia ja erytropoietiinia. Vastineeksi yhteistyöstä USADA esitti, että Collinsin kilpailukiellosta poistettaisiin vuosi.http://www.usatoday.com/sports/olympics/2007-05-20-826936302_x.htm Collinsin kilpailukielto päättyi lopulta hieman alkuperäistä aikaisemmin, 14. toukokuuta 2008. ==Ennätykset== * 100 metrin juoksu: 11,19 (2000) * 200 metrin juoksu: 22,57 (2000) * 400 metrin juoksu: 50,11 (2000) ==Lähteet== Luokka:Yhdysvaltalaiset pikajuoksijat Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1971 syntyneet Luokka:Elävät henkilöt
Helmikuun 26. päivän välikohtaus

pienoiskuva|Yliluutnantti Niu Yoshitada komppaniansa kanssa 26. helmikuuta 1936.Helmikuun 26. päivän välikohtaus () oli vallankaappausyritys Japanissa 26.-29\. helmikuuta vuonna 1936. Sen aloittivat keisarillisen Japanin armeijan äärinationalistisen ryhmittymän Kōdō-han upseerit. 1 400 sotilasta nuorten upseerien komennuksessa ottivat haltuunsa Tokion keskustan ja surmasivat useita johtavia poliitikkoja, kuten talousministeri Takahashi Korekiyon, kenraali Jōtarō Watanaben ja naidaijin Saitō Makoton. He hyökkäsivät myös pääministerin asuntoon ja jijūn (kamariherran) asuntoon, mutta epäonnistuivat heidän murhaamisessaan: pääministeri Keisuke Okada ja amiraali Kantarō Suzuki pelastuivat täpärästi. Kapinalliset lähestyivät armeijaministeri Yoshiyuki Kawashimaa ja vaativat uuden hallituksen muodostamista. Vaikka jotkut korkea- arvoiset upseerit kannattivat vallankaappausta, armeijan yleisesikunta ja erityisesti tapahtumista raivostunut keisari Hirohito vastustivat sitä. Neuvottelut kapinallisten kanssa epäonnistuivat, joten seuraavana päivänä julistettiin sotalaki ja kapinallisia komennettiin vetäytymään. Kapinalliset olivat luulleet toimivansa keisarin puolesta ja antautuivat muutaman päivän kuluttua. Kaksi kapinan johtajaa teki seppukun, ja loput 19 tuomittiin salaisessa oikeudenkäynnissä kuolemaan. Heihin kuului oikeistolainen ajattelija Ikki Kita. Armeija käytti tapahtumia oman vaikutusvaltansa lisäämiseen. == Lähteet == * == Aiheesta muualla == * Tokion kohtalokkaat laukaukset, Suomen Kuvalehti, 07.03.1936, nro 10, s. 10, Kansalliskirjaston digitaaliset aineistot Luokka:1936 Luokka:Japanin keisarikunta Luokka:Vallankaappausyritykset
Marjut Jokela

Marjut Anneli Jokela (s. 16. joulukuuta 1959 Orivesi) on suomalainen juristi. Hän toimi korkeimman oikeuden jäsenenä eli oikeusneuvoksena vuosina 2008–2022. Jokela valmistui oikeustieteen kandidaatiksi Helsingin yliopistosta vuonna 1982. Hän on työskennellyt lakimiehenä Helsingin kaupungilla, kuluttaja- asiamiehen toimiston esittelijänä sekä tutkijana, lainsäädäntösihteerinä, lainsäädäntöneuvoksena ja lainsäädäntöjohtajana oikeusministeriössä. Jokela on toiminut useissa lainsäädäntöhankkeissa toimikunnan tai työryhmän puheenjohtajana tai jäsenenä. Hän on lisäksi edustanut Suomen hallitusta Euroopan unionin valmisteluelimissä ja kansainvälisissä sopimusneuvotteluissa. Jokela auskultoi Helsingin raastuvanoikeudessa ja sai varatuomarin arvon vuonna 1989. Korkeimman oikeuden jäseneksi hänet nimitettiin 1. tammikuuta 2008 alkaen. Hän on laatinut julkaisuja varallisuusoikeuden alalta. Marjut Jokela jäi eläkkeelle oikeusneuvoksen virasta vuonna 2022. ==Julkaisu== * ==Lähteet== Jokela Marjut Luokka:Vuonna 1959 syntyneet Luokka:Elävät henkilöt
Rock Around the Clock

Rock Around the Clock on Bill Haley & His Comets -yhtyeen vuonna 1954 julkaisema kappale, josta on tehty myös single. Kappale on yksi yhtyeen tunnetuimmista. Se on yksi maailman ensimmäisiä rock-kappaleita. Se on myös ensimmäinen rock-aiheinen kappale, jota on käytetty elokuvassa tunnusmusiikkina. Tämä tapahtui vuoden 1955 elokuvassa Älä käännä heille selkääsi (The Blackboard Jungle). Spede Pasanen käytti kappaletta myös peliohjelmiensa (Spede Special, Spedestroika, Speden sallitut leikit ja Speden Spelit) tunnusmusiikkina 80-90-luvuilla. Kappaleesta on tehty myös suomalainen versio ”Tunnista toiseen”, jonka ovat esittäneet muun muassa Harmony Sisters -yhtye, M. A. Numminen sekä vuonna 1990 Tenavatähti-laulukilpailuun osallistunut Mariorvokki Marangi. Luokka:Vuoden 1954 kappaleet Luokka:Tunnusmusiikki Luokka:Yhdysvaltalaiset rockkappaleet Luokka:Billboard Hot 100 -listan ykköset
Blaqk Audio

Blaqk Audio on yhtye, joka on AFI-yhtyeen Jade Pugetin ja Davey Havokin sivuprojekti. Blaqk Audio soittaa elektronista poppia. Davey laulaa ja Jade vastaa biisien kirjoittamisesta. Bändin debyyttialbumi CexCells julkaistiin vuoden 2007 elokuussa. ==CexCells== # "Stiff Kittens" – 3:47 # "Between Breaths (An XX Perspective)" – 4:28 # "Snuff on Digital" – 5:03 # "Bitter for Sweet" – 6:10 # "Where Would You Like Them Left?" – 4:16 # "The Fear of Being Found" – 4:44 # "On a Friday" – 4:14 # "The Love Letter" – 4:23 # "Semiotic Love" – 3:32 # "Cities of Night" – 3:47 # "Again, Again, and Again" – 3:26 # "Wake Up, Open the Door, and Escape to the Sea" – 3:05 ==Lähteet== Luokka:Yhdysvaltalaiset elektronisen musiikin yhtyeet‎
Bill Haley & His Comets

thumb|Yhtye esiintymässä noin vuonna 1954. Bill Haley & His Comets oli vuonna 1952 perustettu yhdysvaltalainen rock and roll -yhtye. Yhtye toimi aina keulahahmonsa Bill Haleyn kuolemaan saakka vuoteen 1981. Yhtye teki läpimurtonsa vuonna 1954, kun yhtye julkaisi singlen ”Rock Around the Clock”. Siitä tuli suosittu kappale, joka on samalla rock and roll -historian ensimmäisiä kappaleita. Muita tunnettuja kappaleita ovat mm. ”Crazy Man Crazy”, ”See You Later Alligator” sekä ”Shake, Rattle and Roll”. ==Alkuperäiset jäsenet== * Bill Haley * Marshall Lytle * Johnny Grande * Billy Williamson == Euroopan kiertue == Bill Haley & His Cometsin ensimmäinen Euroopan kiertue alkoi 5. helmikuuta 1957 Englannista. Yhtye konsertoi myös Länsi-Saksassa ja Espanjassa. Sen nuoret ihailijat aiheuttivat konserttipaikoilla hulinointia ja kaaosta. Espanjassa viranomaiset peruuttivat kiertueen jo ensimmäisen konsertin jälkeen. == Diskografia == === Studioalbumit === * Rock 'n' Roll Stage Show (1956) * Rockin' the Oldies (1957) * Rockin' Around the World (1958) * Bill Haley's Chicks (1959) * Strictly Instrumental (1959) * Bill Haley and His Comets (1960) * Haley's Juke Box (1960) * Twist (1961) * Bikini Twist (1961) * Twist Vol. 2 (1962) * Twist en Mexico (1962) * Madison (1963) * Carnaval de Ritmos Modernos (1963) * Rock Around the Clock King (1964) * Surf Surf Surf (1964) * Whisky a Go-Go (1966) * Bill Haley a Go-Go (1966) * Biggest Hits (1968) * Rock Around the Country (1971) * Just Rock 'n' Roll Music (1973) * R-O-C-K (1976) * Golden Country Origins (1978) * Everyone Can Rock and Roll (1979) === Livealbumit === * Twistin' Knights at the Roundtable (1962) * On Stage Vol. 1: Rock Around the Clock (1968) * On Stage Vol. 2: Rock the Joint (1968) * Bill Haley's Scrapbook (1970) * Live in London '74 (1974) ==Lähteet== Luokka:Yhdysvaltalaiset rockyhtyeet Luokka:1950-luvun yhtyeet ja sooloartistit Luokka:Rock and Roll Hall of Fame
Cold Reality

__NOTOC__ Cold Reality on heavy metal -yhtye Winterbornin vuonna 2006 julkaistu debyyttialbumi. ==Kappaleet== # # # # # # # # # == Kokoonpano == * Teemu Koskela – laulu * Pasi Vapola – kitara, taustalaulu * Janne Suvanto – basso * Rami Heikkilä – rummut * Jukka Hänninen – kosketinsoittimet, taustalaulu \+ * Henrik Klingenberg – kosketinsoittimet kappaleessa "Lovehunter" == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Mesta.net: == Lähteet == == Aiheesta muualla == * * Luokka:Vuoden 2006 esikoisalbumit Luokka:Winterbornin albumit
Claudio Gentile

Claudio Gentile (s. 27. syyskuuta 1953 Tripoli, Libya) on italialainen jalkapalloilija ja jalkapallovalmentaja. Pelaajana hän voitti maailmanmestaruuden vuonna 1982. == Pelaajana == === Ura === Gentile oli pelipaikaltaan puolustaja. Hänet tunnettiin kovaotteisena pelaajana. Uransa alkuvuosina 1971–1973 Gentile edusti Aronaa ja Varesea. Vuonna 1973 hän siirtyi Juventukseen. Gentile saavutti Juventuksen riveissä muun muassa kuusi Italian-mestaruutta, kaksi Italian cupin voittoa, UEFA Cupin voiton ja Cup- voittajien cupin voiton. Vuosina 1984–1988 hän edusti vielä Fiorentinaa ja Piacenzaa. Italian maajoukkueessa Gentile pelasi 71 ottelua ja teki niissä yhden maalin vuosina 1975–1984. Hän edusti Italiaa MM-kilpailuissa vuosina 1978 ja 1982 sekä EM-kilpailuissa vuonna 1980. Gentile saavutti Italian riveissä maailmanmestaruuden vuonna 1982. Hänet muistetaan vuoden 1982 kilpailuista erityisesti Argentiinan Diego Maradonan ja Brasilian Zicon vartioijana. === Saavutukset === *Italian-mestaruus 1975, 1977, 1978, 1981, 1982, 1984 *Italian cupin voitto 1979, 1983 *UEFA Cupin voitto 1977 *Cup- voittajien cupin voitto 1984 *UEFA Super Cupin voitto 1984 *Maailmanmestaruus 1982 == Valmentajana == === Ura === Vuosina 2000–2006 Gentile toimi Italian alle 21-vuotiaiden maajoukkueen päävalmentajana. Hän johdatti Italian ikäluokan Euroopan-mestaruuteen vuonna 2004. 19\. lokakuuta 2011 Gentile nimitettiin Libyan maajoukkueen päävalmentajaksi. === Saavutukset === *Alle 21-vuotiaiden Euroopan-mestaruus 2004 == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Jalkapallon maailmanmestarit Luokka:Vuonna 1953 syntyneet Luokka:Elävät henkilöt
J. E. B. Stuart

James Ewell Brown "Jeb" Stuart (6. helmikuuta 1833 – 12. toukokuuta 1864) oli amerikkalainen sotilas Virginiasta ja etelävaltioiden ratsuväenkenraali Yhdysvaltain sisällissodassa. Hänen ystävänsä kutsuivat häntä "Jebiksi". Hän oli syntynyt Patrick Countyssä Virginiassa. Hän kävi West Pointin sotilasakatemian josta valmistui 1854. Hän osallistui intiaanisotiin ja haavoittui 1857. Hän otti osaa myös "hullun" John Brownin kapinan kukistamiseen Harper’s Ferryssä, eversti Robert E. Leen alaisena. Hän erosi Yhdysvaltain armeijasta ja liittyi etelävaltioiden armeijaan 14. toukokuuta 1861, hiukan sen jälkeen kun hänet oli ylennetty kapteeniksi. 16. heinäkuuta hänet ylennettiin etelävaltioiden armeijan everstiksi, ja 24. syyskuuta prikaatinkenraaliksi. Hän osallistui ensimmäiseen Bull Runin taisteluun, ja Leen Pohjois-Virginian armeijan kampanjan aikana hän ratsujoukkoineen onnistui tunkeutumaan unionin komentajan kenraalimajuri John Popen päämajaan, ja viemään sieltä tämän täydellisen univormun ja tärkeitä pohjoisvaltioiden armeijan määräyksiä. Rappahannock-joella loppuvuodesta 1862 Stuart aiheutti viholliselle 230 miehen tappiot, ja menetti omasta joukostaan vain 27 miestä. Fredericksburgin taistelussa joulukuussa 1862 Stuart suojasi Stonewall Jacksonin joukkojen sivustaa, ja otti tämän toisen armeijakunnan komennon, kun Jackson haavoittui kuolettavasti Chancellorsvillessä toukokuussa 1863. Gettysburgin-kampanjan aikana Stuart palasi ratsuväenkomentajaksi, ja onnistui Gettysburgin taistelussa katoamaan vähäksi aikaa, eikä toimittanut Leelle tarvittavia tietoja unionin asemista ja vahvuuksista, sillä hän oli joutunut Brandy Stationin luona kahakkaan unionin ratsuväen kanssa. Stuart saapuikin Gettysburgiin vasta taistelun toisena päivänä. Stuart kaatui taistelussa 12. toukokuuta 1864 Yellow Tavernissa lähellä Konfederaation pääkaupunki Richmondia. Stuart, J. E. B. Stuart, J. E. B. Stuart, J. E. B.
Jonas Nilsson

Jonas Nilsson (s. 7. maaliskuuta 1963 Hedemora, Ruotsi) on ruotsalainen entinen alppihiihtäjä. Nilsson voitti kultaa pujottelussa Bormion maailmanmestaruuskilpailuissa 1985. Samassa lajissa hän sijoittui 1984 Sarajevon olympialaisissa 4:ksi, 1988 Calgaryssä 6:ksi ja 1992 Albertvillessä 8:ksi. Lisäksi hän oli viides Vailin MM-kilpailuissa 1989. Nilsson voitti urallaan kaksi maailmancupin pujottelu osakilpailua ja oli yhteensä 14 kertaa palkintokorokkeella. Hän lopetti uransa vuonna 1992. ==Osakilpailuvoitot== Pvm Paikka Laji 16\. joulukuuta, 1985 Madonna di Campiglio Pujottelu 6\. tammikuuta, 1990 Kranjska Gora Pujottelu ==Lähteet== * *Nilsson Ski-databasen sivuilla Luokka:Ruotsalaiset alppihiihtäjät Luokka:Vuonna 1963 syntyneet Luokka:Elävät henkilöt
Volkswagen Crafter

Volkswagen Crafter on Volkswagen Nutzfahrzeugen vuodesta 2006 lähtien valmistama suurikokoinen pakettiautomalli. Markkinoille tullessaan se korvasi Volkswagen LT:n. Ensimmäisen sukupolven Crafter oli Mercedes-Benz Sprinterin sisarmalli, ja sitä myös valmistettiin Mercedes-Benzin tehtaalla Ludwigsfeldessä. Toisen sukupolven Crafter sen sijaan on Volkswagenin kokonaan itse suunnittelema. == Volkswagen Crafter I (2006–2016) == Crafter sai kesällä 2011 uudenlaista ilmettä keulansa alueelle. Myös verhoilumateriaaleja uusittiin, ja uutena lisävarusteena saataville tuli värinäytöllinen navigointijärjestelmä. Samalla Crafteriin esiteltiin uudet nelisylinteriset 2,0-litraiset dieselmoottorit. === Moottorivaihtoehdot === Malli Moottori Iskutilavuus Teho Vääntö Kulutus, 80 km/h 2,5 TDI R5 2 461 cm³ 65 kW (89 hv) @ 3 500 r/min 220 Nm @ 1 750–2 500 r/min 7,5–8,7 2,5 TDI R5 2 461 cm³ 80 kW (109 hv) @ 3 500 r/min 280 Nm @ 2 000 r/min 7,4–8,3 2,5 TDI R5 2 461 cm³ 100 kW (136 hv) @ 3 500 r/min 300 Nm @ 2 000 r/min 7,4–8,3 2,5 TDI R5 2 461 cm³ 120 kW (164 hv) @ 3 500 r/min 350 Nm @ 2 000 r/min 7,2–7,9 == Volkswagen Crafter II (2016–) == Toisen sukupolven Crafter esiteltiin Hannoverin hyötyajoneuvonäyttelyssä syyskuussa 2016. Sitä myydään myös nimellä MAN TGE. Crafter valittiin Vuoden Pakettiautoksi 2017. == Lähteet == == Aiheesta muualla == Crafter Luokka:Pakettiautot Luokka:2000-vuosikymmenen autot Luokka:2010-luvun autot Luokka:2020-luvun autot
Lars-Börje Eriksson

Lars-Börje Eriksson (s. 21. lokakuuta 1966 Åre) on ruotsalainen entinen alppihiihtäjä. Erikssonin uran paras saavutus on supersuurpujottelun pronssimitali Calgaryn olympialaisista 1988. Hän osallistui urallaan kaksiin maailmanmestaruuskilpailuihin. Crans-Montanan MM-kisoissa 1987, hän sijoittui alppiyhdistetyssä 9:ksi ja Vailin kisoissa 1989 samassa lajissa 12:ksi. Vailin kisoissa Eriksson osallistui lisäksi supersuurpujotteluun jossa sijoittui 7:ksi, sekä suurpujotteluun jossa sijoitus oli 11:s. Alppihiihdon maailmancupissa Eriksson pystyi kahteen osakilpailuvoittoon ja kuuteen palkintopallipaikkaan. Hänen uransa paras kausi oli 1989-1990, jolloin hän oli maailmancupin kokonaiskilpailussa 8:s. ==Osakilpailuvoitot== Pvm Paikka Laji 18\. helmikuuta, 1989 Aspen Supersuurpujottelu 11\. elokuuta, 1989 Therdbo Suurpujottelu ==Lähteet== * *Eriksson Ski-databasen sivuilla Eriksson, Lars- Börje Eriksson, Lars-Börje Eriksson, Lars-Börje Eriksson, Lars-Börje
Candide Thovex

thumb|Candide Thovex Candide Thovex (s. 22. toukokuuta 1982 Annecy) on ranskalainen ammattilaislaskettelija, joka syntyi La Cluzasin kylässä. Candide Thovex opetteli laskettelemaan Araviksessa, Ranskan Alpeilla. Thovex sijoittui neljänneksi X Gamesien big airissa. Hän ländäsi 16-vuotiaana ensimmäisenä Chads gapin, koska Chad itse ei saanut hyppyä onnistumaan elokuvassa Clay Pigeons. Luokka:Ranskalaiset freestylehiihtäjät Luokka:Vuonna 1982 syntyneet Luokka:Elävät henkilöt
Patrik Järbyn

Patrik Järbyn (s. 16. huhtikuuta 1969 Borås) on ruotsalainen alppihiihtäjä. Järbyn sijoittui supersuurpujottelussa hopealle Sierra Nevadan maailmanmestaruuskilpailuissa 1996. Lisäksi hän saavutti pronssia syöksylaskussa ja hopeaa joukkuekilpailussa Åren MM-kilpailuissa 2007. Urallaan hän kävi läpi yhteensä yhdeksät maailmanmestaruuskilpailut ja viidet talviolympialaiset. Hänen paras sijoituksensa olympialaisissa on supersuurpujottelun kuudes tila Naganon olympialaisista 1998. Maailmancup- urallaan vuosina 1992–2012 Järbyn osallistui 302 kilpailuun. Palkintokorokkeelle hän ylsi kolmesti. Kvitfjellin supersuurpujottelussa maaliskuussa 1998 hän sijoittui toiseksi ja kolmanneksi hän sijoittui Lake Louisen supersuurpujottelussa marraskuussa 2006 ja Val Gardenan supersuurpujottelussa joulukuussa 2008. Järbyn lopetti uransa maaliskuussa 2012. ==Lähteet== * *Järbyn Ski-databasen sivuilla ===Viitteet=== Luokka:Ruotsalaiset alppihiihtäjät Luokka:Vuonna 1969 syntyneet Luokka:Elävät henkilöt
Canary Wharfin metroasema

Canary Wharfin metroasema on Lontoon metron asema Jubilee Linella Canary Wharfin liikekeskuksessa. Sen avasi 17. syyskuuta 1999 pormestari Ken Livingstone käynnistämällä liukuportaat. Aseman arkkitehtina toimi Norman Foster ja se paransi valmistuessaan Docklandsin alueen julkisen liikenteen pieneksi käynyttä kapasiteettia. Asema on suunniteltu vetämään noin 50 000 matkustajaa päivässä ja se on yksi metron vilkkaimmista asemista. Aseman aula on laaja, sijaitsee puiston alla ja sinne on lasikattoiset sisäänkäynnit sen molemmista päistä. Asemalaiturit on varustettu laituriovin. Vaikka metroasemalla on sama nimi kuin Docklands Light Railwayn vastaavalla, ne eivät kuitenkaan ole yhteydessä toisiinsa suoraan, tosiasiassa Heron Quaysin asema DLR:llä on lähempänä kuin Canary Wharfin, joten Lontoon liikennelaitoksen kartat osoittavat näiden kolmen aseman väliset kävely-yhteydet. Kaikki kolme ovat yhteydessä toisiinsa maanalaisen ostoskeskuksen kautta. Kuva:Canary Wharf concourse and concourse roof.jpg|Metroaseman pääaulaa. Kuva:Jubilee Line train at Canary Wharf station.jpg|Asemalaitureita. == Lähteet == == Aiheesta muualla == Metroasema Luokka:Tower Hamletsin metroasemat
Tsaarin kanuuna

Tsaarin kanuuna () on valtava kanuuna, jonka valmistamisen Venäjän tsaari Fjodor I määräsi vuonna 1586. Andrei Tšohovin valama kanuuna painaa noin 38 tonnia ja se on 5,34 metriä pitkä. Sen kaliiperi on 890 mm. Kanuunaa ei uskota käytetyn sotilaallisessa käytössä vaan se oli näyte sotilaallisesta mahdista ja insinööritaidosta. Kanuuna sijaitsee Moskovan Kremlissä Tsaarin kellon läheisyydessä. Guinnessin ennätysten kirjan mukaan Tsaarin kanuuna on maailman suurin haupitsi. ==Aiheesta muualla == Luokka:Tykit Luokka:Moskovan Kreml
Erik Lallerstedt

Erik Lallerstedt (s. 19. huhtikuuta 1864 – k. 1955) oli ruotsalainen kansallisromantiikan ja klassismin arkkitehti. Lallerstedt opiskeli vuosina 1882–1889 Kuninkaallisessa teknillisessä korkeakoulussa (KTH) ja Kuninkaallisessa taideakatemiassa Tukholmassa. Yksi hänen varhaisimmista töistään oli Tukholman S:t Peterskyrkan (1900–01). Lallerstedt tuli nopeasti tunnetuksi monumentaalisesta tiiliarkkitehtuuristaan jota hän alkujaan hyödynsi jugend- ja kansallisromanttissävytteisissä töissään. Tiiliarkkitehtuuria edustaa muun muassa vuonna 1906 valmistunut Trygghuset Tukholmassa. Lallerstedtin myöhäisemmät työt, kuten hänen KTH:lle vuosina 1911–40 suunnittelemat rakennuksensa, edustavat enimmäkseen uusklassismia. Vuosien 1907 ja 1929 välisenä aikana Lallerstedt myös toimi professorina KTH:ssa. Vakuutusyhtiö Thule palkkasi Lallerstedtin ja Ture Rybergin suunnittelemaan yhtiön konttorin Kungsträdgårdsgatanille Tukholmaan. Lallerstedt suunnitteli myös suuren joukon rakennuksia Ruotsin postilaitokselle. Lallerstedtin suunnittelema Vansbron rautatieasema (1899) voitti vuonna 2016 Dalarnas Tidningar -lehden yleisöäänestyksen Taalainmaan kauneimmasta rakennuksesta.Här är Dalarnas vackraste hus. Dalarnas Tidningar 15.10.2016. Viitattu 8.7.2017. ==Lähteet== == Aiheesta muualla == Luokka:Ruotsalaiset arkkitehdit Luokka:Vuonna 1864 syntyneet Luokka:Vuonna 1955 kuolleet
Avaya

Avaya on IP-puhejärjestelmiin erikoistunut laite- ja ohjelmistovalmistaja. Avaya irtaantui 1. lokakuuta 2000 yhdysvaltalaisesta Lucent Technologiesista, joka oli aikaisemmin irtaantunut AT&T;:stä 30. syyskuuta 1996. Avayan päätuotteita ovat datalaitteet, IP-puhelimet, yhteyskeskuksen laitteet () ja puhelinvaihteet. 26\. lokakuuta 2007 Avaya poistui yhdysvaltalaista Nasdaq- pörssistä, kun kaksi pääomasijoitusyritystä TPG Capital ja Silver Lake Partners ostivat Avayan 8,2 miljardilla dollarilla. 19\. joulukuuta 2009 Avaya osti Nortel Enterprise Solutions -yksikön tuotteet ja toiminnat. == Tuotteet == pienoiskuva|upright|Avaya ERS-8600 Avayan tärkeimmät tuoteperheet: * Avaya IP Office on tarkoitettu lähinnä pienille ja keskisuurille yrityksille. * Avaya Aura™ on keskisuurille ja suurille yrityksille tarkoitettu yhdistetyn viestinnän (englanniksi unified communications) ja yhteyskeskus (englanniksi contact center) -palveluita tarjoava SIP-arkkitehtuuri. Siihen kuuluvat seuraavat tuotteet: ** Avaya Aura™ Communication Manager ** Avaya Aura™ Communication Manager Branch ** Avaya Aura™ Session Manager ** Avaya Aura™ SIP Enablement Services ** Avaya Aura™ System Manager ** Avaya Aura™ Communication Manager Messaging ** Avaya Aura™ Application Enablement Services ** Avaya Aura™ Presence Services ** Avaya Integrated Management ** Avaya Aura™ Media Services ** Avaya Aura™ System Platform ** Avaya Communication Server 1000 * Avaya datatuotteet ** Virtual Services Platform 9000 (VSP 9000) ** Ethernet Routing Switch (ERS) 8800 ** Ethernet Routing Switch (ERS) 8600 ** Ethernet Routing Switch (ERS) 8300 ** Ethernet Routing Switch (ERS) 5600 ** Ethernet Routing Switch (ERS) 5500 ** Ethernet Routing Switch (ERS) 4500 ** Ethernet Routing Switch (ERS) 2500 ** Secure Router 2330/4134 ** WLAN 8100 ** VPN Gateway ** Identity Engines == Sertifikaatit == Avaya tarjoaa Avayan tuotteisiin ja ratkaisuihin perehtyneille ammattilaisille sertifikaatteja. Näitä ovat: * ACA (Avaya Certified Associate) * ACS (Avaya Certified Specialist) * ACE (Avaya Certified Expert) == Muuta == * Avaya oli vuoden 2002 FIFA World Cup -jalkapallokisojen virallinen televiestintäratkaisutoimittaja. * Avaya oli vuoden 2010 Vancouverin talviolympialaisten virallinen data- ja VoIP -ratkaisujen toimittaja. * Avaya omistaa noin 3 500 patenttia. == Aiheesta muualla == * Avayan pääsivusto * Avayan kumppanit Suomessa * Avaya University * Avayan sivusto kumppaneille * Kuvia Avayan tuotteista Luokka:Laitteistovalmistajat Luokka:Yhdysvaltalaiset elektroniikkayhtiöt Luokka:Yhdysvaltalaiset tietotekniikkayhtiöt Luokka:Tietotekniikan tuotemerkit
Israelin kansalliskirjasto

Israelin kansalliskirjasto (; , , lyhennys NLI) on Israelin kansalliskirjasto. Se sijaitsee Heprealaisen yliopiston kampuksilla. Kirjasto toimii myös yliopistokirjastona ja käytössä on myös nimi Juutalainen kansallis- ja yliopistokirjasto (, , lyh. JNUL). Israelin kansalliskirjastolle rakennetaan uudisrakennus, jonka on suunnitellut sveitsiläinen arkkitehtitoimisto Herzog & de Meuron. Uuden kirjastorakennuksen peruskivi muurattiin 2016 ja rakennushankkeen on tarkoitus valmistua vuonna 2020. Kirjaston tavoitteena on kerätä kaikki Israelissa kaikilla kielillä julkaistu aineisto, kaikki Israeliin ja juutalaisuuteen liittyvä missä tahansa maassa millä tahansa kielellä julkaistu kirjallisuus. Siellä on yli 5 miljoonaa teosta. == Galleria == Kuva:Reading room of the National Library of Israel.jpg| Kuva:Ardon Windows JNUL.jpg| ==Lähteet== ==Aiheesta muualla== * Israelin kansalliskirjasto Israelin kansalliskirjasto Luokka:Jerusalemin rakennukset ja rakennelmat Luokka:Yliopistojen kirjastot Luokka:Aasian kirjastot
Ture Ryberg

Ture Ryberg (s. 1881, k. 1961) oli ruotsalainen arkkitehti. Ryberg opiskeli arkkitehtuuria Kuninkaallisessa teknillisessä korkeakoulussa (KTH) Tukholmassa vuosina 1908–1912 ja Ruotsin kuninkaallisessa taideakatemiassa vuosina 1912–1914. Hän aloitti arkkitehdin uransa Erik Lallerstedtin alaisuudessa. Rybergin ensimmäinen oma työ oli Yggdrasilin kortteli Djursholmissa vuonna 1916 jonka suunnittelijaksi hän päätyi arkkitehtikilpailun tuloksena. Rybergin suurimpiin töihin lukeutuvat Folkskoleseminariet Linköpingissä (1927) ja Karolinska institutet Solnassa (1936–1955). == Töitä == * Kvarteret Yggdrasil, Djursholm (1916–1918) * Folkskoleseminariet, Linköping (1927) * Ålstensskolan, Tukholma (1929) * Olaus Petri Kyrka, Helsinki (1932) * Norr Mälarstrand 36–38, Tukholma (1936) * Karolinska institutet, Solna (1936–1955) * Oscarshemmet, Tukholma (1938) * Södra Ängby skola, Tukholma (1946) * Stadshagsgården, Tukholma (1953–1955) Luokka:Ruotsalaiset arkkitehdit Luokka:Vuonna 1881 syntyneet Luokka:Vuonna 1961 kuolleet
Jerash

Jerash () antiikin aikana Gerasa () on kaupunki Pohjois-Jordaniassa, 48 kilometriä pääkaupunki Ammanista pohjoiseen. Jerashin kaupunki on Jerashin kuvernoraatin pääkaupunki. Kuvernoraatti on pinta-alaltaan (410 km2) pienin Jordanian 12 kuveroraatista. Vuoden 2004 väestönlaskennan aikaan Jerasin kaupungissa asui 31 652 ja koko kuvernoraatissa asui 153 602 ihmistä. Arkeologisten kaivauksien perusteella Jerashissa on ollut asutusta jo pronssikaudella 3 200 eaa. – 1 200 eaa. Rooman vallattua alueen vuonna 63 eaa. Jerashista ja sen lähialueista tehtiin Rooman provinssi. 225px|Jerashin kartta. ==Lähteet== ==Aiheesta muualla== Luokka:Jordanian kaupungit
Snickers

pienoiskuva|Snickers-patukka katkaistuna Snickers on suklaamakeinen, jota valmistaa Mars-konserni. Snickersissä on toffeeta, paahdettua maapähkinää ja nougat’ta, joiden päällä on sokerikulööriä. Patukka on päällystetty maitosuklaalla. Se esiteltiin vuonna 1930. Alkuperäistä Snickersiä myytiin Britteinsaarilla aikaisemmin nimellä Marathon. Nimi vaihdettiin Snickersiin vuonna 1990. Yksi Mars-yrityksen perustajan Frank Marsin lempihevosista oli nimeltään Snickers. == Jäätelöt == Snickers-jäätelöpatukka julkaistiin vuonna 1990. Se oli normaalin Snickers-patukan näköinen, mutta sen sisällys oli jäätelöä. Myöhemmin tehtiin karamellin makuinen Snickers-jäätelöpatukka, joka oli oransseissa kuorissa. Vuonna 1996 julkaistiin Snickers-jäätelötuutti, joka koostui pääasiassa samoista aineksista kuin jäätelöpatukkakin. == Erikoisjulkaisut == === Snickers White === Snickers White -patukassa normaali suklaa oli korvattu valkosuklaalla. Snickers Whitea oli saatavilla myös kuuden patukan paketeissa. === Snickers with Hazelnut === Snickers with Hazelnut -patukassa on maapähkinän sijaan hasselpähkinää. Myös patukan kuori on erilainen. === More Caramel === More Caramel julkaistiin samaan aikaan kuin More Choc- ja More Nuts -patukat. More Caramelissa oli karamellia, More Chocissa enemmän suklaata ja More Nutsissa enemmän pähkinää. === Snickers Dark === Snickers Dark -patukassa maitosuklaa oli korvattu tummalla suklaalla. Snickers Dark on julkaistu violeteissa ja mustissa kuorissa. === Snickers Peanut Butter === Snickers Peanut Butter -patukassa on maapähkinävoita ja se on neliöity. Kuorien sisällä on kaksi neliötä. Patukasta on saatavilla isompi versio, jossa on neljä neliötä. === Snickers charged === Snickers charged oli proteiinipatukka, joka sisälsi kofeiinia, tauriinia ja B-vitamiineja. === Snickers fudge === Snickers fudge sisälsi toffeen sijaan fudgea. Snickers fudge on julkaistu kaksissa kuorissa, joissa on pieniä eroja. === Snickers 3 nuts === Snickers 3 nuts sisälsi maapähkinän lisäksi mantelia ja hasselpähkinää. === Snickers intense choc === Intense choc oli sisältä normaali Snickers-patukka, joka oli päällystetty tummalla suklaalla. Intense choc oli alun perin puolalainen julkaisu. === Snickers nut n butter crunch === Patukasta oli poistettu toffee kokonaan, ja se sisälsi maapähkinävoita ja nougat'ta. === Snickers almond === Maapähkinän sijaan Snickers almond sisälsi mantelia. ==Katso myös== * Twix * Mars ==Lähteet== Luokka:Makeismerkit Luokka:Suklaapatukat Luokka:Marsin tuotemerkit
Zvolen

Zvolen (, ) on kaupunki Banská Bystrican alueella (Banskobystrický kraj), Slovakiassa. Sen pinta-ala on 98,73 km² ja väkiluku 43 137 (31.12.2005). Vuoden 2001 väestönlaskennan mukaan asukkaista oli slovakkeja 95,9 %, tšekkejä 1,2 %, romaneja 0,9 % ja unkarilaisia 0,5 %. Uskonnoltaan 52,5 % ilmoitti olevansa roomalaiskatolisia ja 15,0 % protestantteja. 26,4 % ei ilmoittanut mitään uskontoa.Slovakian tilastokeskus. Luettu 2.2.2008. Ensimmäinen luotettava historiallinen maininta kaupungista on vuodelta 1243, jolloin paikkakunnan kaupunginoikeudet on merkitty uudelleen vahvistetuiksi. Zvolenin rautatieasema on Slovakian rautateiden merkittävä risteysasema maan keskivaiheilla. ==Lähteet== ==Aiheesta muualla== Luokka:Slovakian kaupungit Luokka:Banská Bystrican alue
Peraia (Palestiina)

Peraia (myös Perea, , ) oli historiallinen alue Palestiinassa. Se rajoittui lännessä Jordanjokeen ja Kuolleeseenmereen ja idässä Dekapoliin alueeseen ja Nabateaan. Alueen nimi viittaa sen sijaintiin Jordanin ”toisella puolella” eli itäpuolella. Peraia kuului aluksi Herodes Suuren kuningaskuntaan, kunnes hänen kuoltuaan alue jaettiin hänen lastensa kesken, jolloin Herodes Antipas sai Peraian hallintaansa. Myöhemmin keisari Tiberius karkotti Antipaksen ja Herodes Agrippa nousi hänen tilalleen. Peraia kuului sittemmin Rooman Judaean eli Juudean provinssiin. Luokka:Palestiina (alue)
Jackson Haines

Jackson Haines () oli yhdysvaltalainen balettitanssija ja taitoluistelija, jota yleisesti pidetään nykyaikaisen taitoluistelun isänä.U.S. Figure Skating History , accessed July 25, 2006. Hän toi lineaarisen englantilaisen taitoluistelutyylin rinnalle balettitaustaansa nojautuvia liikeratoja ja kuvioita. Hainesin aikana ei pidetty Yhdysvaltojen mestaruuskilpailuja, mutta 1860-luvulla häntä sanottiin kansalliseksi mestariksi. Haines kuoli keuhkokuumeeseen (sisältää kuvan hautakivestä) tai tuberkuloosiin juhannusaattona 23. kesäkuuta 1875 Kokkolassa, ja hänet on haudattu Kokkolan vanhalle hautausmaalle. Hainesilla oli Yhdysvalloissa perhe, vaimo Alma ja lapsia. Hänen sisarensa oli Euroopan-kiertueella mukana Englannissa, mutta palasi kotiin. Kokkolassa järjestetään joka vuosi syyskuussa Jackson Haines Cup. ==Lähteet== == Aiheesta muualla == *Jackson Haines definitive biography. * Tanssinopettaja Jackson Haines. Hänen rullaluistimensa ovat Kokkolan museon hyllyllä. Kuka oli Jackson Haines?, Seura, 02.06.1937, nro 22, s. 25, Kansalliskirjaston digitaaliset aineistot Luokka:Yhdysvaltalaiset taitoluistelijat Luokka:Yhdysvaltalaiset balettitanssijat Luokka:Vuonna 1840 syntyneet Luokka:Vuonna 1875 kuolleet
Kana (kirjoitusjärjestelmä)

Kana () tarkoittaa japanin kielessä käytettyjä tavumerkistöjä, joista nykyisin käytössä ovat hiragana ja katakana. Molemmilla voidaan kirjoittaa kaikki japanin kielen äänteet, ja ne ovat käytössä rinnakkain, mutta eri tarkoituksissa. == Historia == Ensimmäinen, hiraganaa ja katakanaa edeltänyt kana-järjestelmä oli man’yōgana, jossa kiinalaisia kirjoitusmerkkejä eli kanjeja käytettiin kirjoittamaan japania. Japanilaiset tarvitsivat merkistön, jolla japanin kielen taivutusta pystyttiin merkitsemään foneettisesti. Katakana ja hiragana kehitettiin man’yōganasta sitä yksinkertaistamalla. Hentaigana tarkoittaa hiragana-aakkosten historiallisia, käytöstä pois jääneitä merkkejä. == Kana-aakkoset == Tavuaakkosto muodostuu 46 tavusta. Kukin merkki koostuu konsonantista ja vokaalista, esimerkiksi ka, sa, mu; poikkeuksena ovat pelkät vokaalit ja ’n’. Jokaiselle tavulle on kaksi kirjoitustapaa: sitä vastaava hiragana ja katakana. Katakanaa käytetään yleisimmin translitteroimaan vierasperäisiä sanoja ja esimerkiksi mainonnassa ja joissakin lastenkirjoissa. Katakana-merkit ovat kulmikkaan muotoisia ja peräisin kanjimerkkien osista. Hiraganaa käytetään vuorostaan kirjoittamaan sanojen taivutuspäätteitä, koska kanjit eivät yksittäisinä merkkeinä voi ilmaista kuin taipumattomia sanoja, kuten substantiiveja ja verbien vartaloita. Hiraganalla kirjoitetaan myös muun muassa partikkeleita, prepositioita ja monia yleisesti käytettyjä sanoja. Hiragana-merkit ovat pehmeän muotoisia ja ne on kehitetty muuntelemalla kanjimerkkien osia. Molemmilla kana-merkistöillä voidaan kirjoittaa samat 46 tavua, mutta muita äänteitä voidaan ilmaista muuntamalla näitä merkkejä lisäämällä niiden yläkulmaan tarkkeita (nigori), kaksi lyhyttä viivaa eli dakuten tai pieni ympyrä eli handakuten. Lisäksi aakkostoon kuulumattomia äänteitä voidaan kirjoittaa yhdistämällä merkkejä toisiinsa, esimerkiksi lisäämällä aakkosen perään pieni ya-, yu- tai yo-tavu, jolloin tavusta ki saadaan kya, tavusta shi saadaan shu ja niin edelleen. Pienikokoisia kanamerkkejä voidaan käyttää tekstissä kanjimerkkien päällä tai vieressä osoittamaan niiden ääntämys. Tätä kutsutaan nimellä furigana. == Aakkostus == Kanoja käytetään japanin kielessä aakkostukseen. Niitä käytetään gojūon-järjestelmän mukaan (あ い う え お … わ を ん), vaikkakin iroha-runon järjestystä käytetään myös joissakin tapauksissa. Sanakirjoissa on eroja lyhyitä ja pitkiä vokaaleja, pientä tsu-kanaa ja tarkkeita käyttävien merkkien järjestämisessä. == Lähteet == == Aiheesta muualla == *
Jalokaasuyhdiste

Jalokaasuyhdisteet ovat inerttien alkuaineiden, jalokaasujen ja muiden alkuaineiden, yleensä halogeenien, muodostamia yhdisteitä. Jalokaasut eivät reagoi muiden aineiden kanssa niiden elektronirakenteen takia: kaikilla jalokaasuilla, heliumia lukuun ottamatta, on uloimmalla elektronikuorellaan kahdeksan elektronia, eli ne ovat täydessä oktetissa, jolloin atomin elektronikuorilla vallitsee elektroninen tasapaino. Atomit eivät siis pyri oktettiin kemiallisen reaktion kautta viemällä toisilta atomeilta oktettiin vaadittavat puuttuvat elektronit. == Jalokaasuyhdisteiden historia == Jalokaasuja pidettiin täysin reagoimattomina muiden aineiden kanssa, mutta kuitenkin jo vuonna 1933 yhdysvaltalainen kvanttikemisti Linus Pauling laski, että ksenon- ja kryptonyhdisteiden valmistaminen on mahdollista. Kului kuitenkin 30 vuotta ennen kuin Neil Barlett onnistui vuonna 1962 valmistamaan ensimmäisenä maailmassa jalokaasuyhdisteen: ksenonheksafluoroplatinaatin, XePtF6, kaikkein reaktiivisimman alkuaineen, fluorin avulla.Helsingin yliopisto - Kemian laitos: HXeCCH - Ensimmäinen halogeeniton orgaaninen jalokaasuyhdiste Jalokaasuyhdisteitä on onnistuttu muodostamaan myös kryptonista ja radonista, muttei kaikkein kevyimmistä jalokaasuista neonista ja heliumista. Argonfluorihydridiä (HArF) on valmistanut ensimmäisenä Markku Räsäsen tutkijaryhmä Suomessa. Argonfluorohydridi kuitenkin hajoaa yli −256 °C:ssa. == Jalokaasuyhdisteiden uusi aikakausi == Jalokaasuyhdisteitä on onnistuttu valmistamaan myös ilman halogeeneja. Näistä ensimmäisenä Suomessa Helsingin yliopiston fysiikanlaitoksen laboratoriossa vuonna 1999 valmistettu HXeCCH ksenonista ja asetyleenistä. Tämän lisäksi on laskettu olevan mahdollista valmistaa myös muita halogeenittomia jalokaasuyhdisteitä samalla periaatteella. 1990-luku aloitti myös uudenlaisten jalokaasuyhdisteiden, HXY- molekyylien, aikakauden. Kaavassa H = vetyatomi, X = jalokaasuatomi ja Y = halogeeniatomi. Näitä onnistuttiin valmistamaan jäähdyttämällä ksenon –265 °C:n lämpötilaan, lähelle absoluuttista nollapistettä, pienen vetyhalidimäärän (HF, HCl, HBr, HI) kanssa, ja säteilyttämällä niitä ultraviolettilaserpulsseilla, jolloin vetyhalidit hajoavat vetyatomeiksi ja neutraaleiksi halogeeniatomeiksi. Vapaat vetyatomit voidaan saada liikkeelle kiinteässä ksenonkidehilassa lämmittämällä, mikä saa aikaan atomien yhdistymisen neutraaliksi HXY-molekyyliksi. Molekyyli kuitenkin hajoaa lämpötilan noustessa jo muutamia asteita. == Muita jalokaasuyhdisteitä == Toistaiseksi tunnettuja fluorittomia ksenonyhdisteitä ovat HXeCl, HXeBr, HXeI, joista halogeenittomia HXeNC, HXeCN, HXeOH, HXeSH, HXeNCO, HXeH, HXeO ja kryptonyhdisteitä HKrCl, HKrCN ja HKrF. Jalokaasuryhmän viimeisen alkuaineen numero 118, vuonna 2006 syntetisoidun oganessonin on arveltu olevan todennäköisesti reaktiivisempi kuin muut jalokaasut, ja sen arvellaan pystyvän muodostamaan esimerkiksi pysyviä oksideja. == Katso myös == * Kemiallinen sidos == Lähteet == Luokka:Kemiallinen sitoutuminen Luokka:Yhdisteet Luokka:Jalokaasut
Makkarajärvi

Makkarajärvi voi tarkoittaa seuraavia: * makkarajärvi, juolua, joen mutkaan meanderoinnin vuoksi muodostunut järvi * Makkarajärvi, järvi Tampereen Hervantajärvellä. Luokka:Järvien täsmennyssivut
Sepik

Sepik on joki Papua-Uuden-Guinean pohjoisosassa. Sivuhaaroineen se on Kaakkois-Aasian ja Oseanian alueen suurin täysin luonnontilainen makeavetinen vesistö. Sepik saa alkunsa Uuden-Guinean Keskusylängöltä, Viktor Emanuelin vuorilta läheltä Indonesian vastaista rajaa. Se virtaa laajan tasankoalueen poikki erittäin runsaasti mutkitellen. Joki laskee Bismarckinmereen saaren pohjoisrannikolla, noin 100 kilometriä Wewakin kaupungista itään. Sepik päättyy mereen ilman suistoa ja samentaa meriveden 50 kilometrin matkalta rannikolta ulospäin. Joen varrella on noin 1500 järveä, näistä monet ovat ns. makkarajärviä. Vesistön suurin järvialue on Chambrijärvi. Sepikiä ympäröivän tasangon kasvillisuus muodostuu trooppisesta sademetsästä ja soista, ja sadekaudella joen ympäristöön muodostuu laajoja tulvatasankoja. Sepik on purjehduskelpoinen neljän metrin syväyksellä 480 kilometrin matkan, ja kanootilla noin 900 kilometriä. Sepikin valuma-alueella on pinta-alaa noin 80 000 km² ja siellä asuu noin 430 000 ihmistä. Jokilaaksoa asuttavien heimojen etninen kirjo on laaja jopa Papua-Uuden-Guinean mittapuulla. Alueella ei ole kuitenkaan kaupunkeja, teollisuutta tai kaivostoimintaa. Ensimmäinen eurooppalainen joella oli Otto Finsch vuonna 1885. Finsch myös purjehti jokea ylävirtaan noin 50 kilometrin matkan. == Lähteet == == Aiheesta muualla == *Upper Sepik River Basin - UNESCO World Heritage Centre Luokka:Papua-Uuden- Guinean joet Luokka:Tyyneenmereen laskevat vesistöt
Torvikaiutin

Torvikaiutin on keksintönä vanha. Jo tuhansia vuosia sitten ihminen käytti suuntainta eli alkeellista megafonia suunsa edessä huudon kantomatkan lisäämiseksi. Edistyneempi tapa käyttää kartiota samaan tarkoitukseen keksittiin myös jo kivikauden aikana. Idea on sinänsä yksinkertainen ja toimiva. Suuntain/ torvi sekä lisää sekä äänen määrää että sen suuntaavuutta. Akustisen äänen määrä nousee jo yksinkertasellakin suuntaimella helposti 6 desibeliä, jolloin kantama kaksinkertaistuu. Kaiuttimen yhteydessä torvi tuli käyttöön samaisesta syystä. Gramofoni sai omintakeisen ulkonäön juuri siihen asennetusta torvesta. Torvi parantaa merkittävästi kaiutinelementin liikkeen muuntumista ilmamassaa liikuttavaksi männäksi. Kaiutin on periaatteessa yksinkertainen muuntaja, joka muuttaa liikkuessaan ilmamassan tiheämmäksi/ harvemmaksi. Ääni tarvitsee aina etenemiseen väliainetta, joka on yleensä ilma. Ääniaallon pituus määrää taajuuden ja aallonkorkeus eli amplitudi määrää voimakkuuden. Hyvin suunniteltu torvikaiutin on ääneltään hyvä, särötön ja tarkka. Torven toimintaa säätelevät pääasiassa sen pituus, tilavuus, sekä kurkun ja suuaukon kokojen välinen suhde. Yleensä torvet jaetaan kolmeen ryhmään: Diskantti- keskialue ja bassotorvi. == Katso myös == *Vahvistin ==Kirjallisuutta== * == Aiheesta muualla == *Audiokirja (luku 4 sivu 62) Luokka:Kaiuttimet
Bengt Fjällberg

Bengt Fjällberg (s. 15. syyskuuta 1961 Tärnaby) on ruotsalainen entinen alppihiihtäjä. Fjällberg saavutti pronssimitalin pujottelusta Itävallan Schladmingissa järjestetyissä maailmanmestaruuskilpailuissa vuonna 1982. Maailmancupissa Fjällberg sijoittui pujottelussa palkintokorokkeelle kaksi kertaa, sekä kymmenen parhaan joukkoon yhteensä 12 kertaa. Fjällberg ja Ingemar Stenmark ovat keskenään pikkuserkkuja. ==Lähteet== * *Fjällberg Ski- databasen sivuilla Luokka:Ruotsalaiset alppihiihtäjät Luokka:Vuonna 1961 syntyneet Luokka:Elävät henkilöt
Jean-Claude Mézières

Jean-Claude Mézières (23. syyskuuta 1938 Pariisi – 23. tammikuuta 2022) oli ranskalainen sarjakuvataiteilija ja kuvittaja. Hänet tunnetaan esimerkiksi Pierre Christinin kanssa tekemästään Valérian-sarjakuvasta, joka kuuluu tieteisfiktion piiriin. Valérianin seikkailuja on julkaistu ainakin 14 kielellä, muun muassa Ranskassa, Pohjoismaissa, Italiassa, Saksassa ja Hollannissa. Jean-Claude Mézières loi vuonna 1967 ystävänsä Pierre Christinin kanssa Valerian ja Laureline -tieteishahmot Pilote-lehdelle. Se laajeni lopulta pitkäksi sarjaksi, jota julkaistiin yli 20 albumia. Mézières ja Christin tekivät Valerianin ja Laurelinen lisäksi myös Lady Polarisin ja tietosanakirjan Les Habitants du Ciel, jossa esiteltiin Valerianin ja Laurelinen kohtaamia olioita. Mézières oli myös mukana Luc Bessonin elokuvassa The Fifth Element – puuttuva tekijä suunnittelemassa futuristisia lavasteita. == Lähteet == Luokka:Ranskalaiset sarjakuvantekijät Luokka:Ranskalaiset kuvittajat Luokka:Vuonna 1938 syntyneet Luokka:Vuonna 2022 kuolleet
Joseph Ebuya

Joseph Ebuya (s. 20. kesäkuuta 1987 Nyandarua, Kenia) on kenialainen kestävyysjuoksija. Ebuya sijoittui Melbournen Kansainyhteisön kisoissa 2006 neljänneksi 5 000 metrin juoksussa ajalla 13.05,89. Myöhemmin samana vuonna hän juoksi Fukuokan maastojuoksun MM-kisoissa nuorten sarjassa neljänneksi ja voitti Pekingin nuorten MM-kisoissa pronssia 5 000 metrillä sekä hopeaa 10 000 metrin juoksussa ajalla 28.53,46. Kauden lopussa hän oli IAAF:n yleisurheilufinaalissa 3 000 metrin juoksusa kahdeksas ajalla 7.43,31. Seuraavana vuonna Ebuya karsiutui Osakan MM-kisoissa 5 000 metrin alkuerissä. IAAF:n yleisurheilufinaalissa hän sijoittui 3 000 metrillä toiseksi ja 5 000 metrillä neljänneksi. Ebuya juoksi Edinburghin maastojuoksun MM-kisoissa 2008 neljänneksi. Berliinin MM-kisoissa 2009 hän oli 5 000 metrillä kolmastoista. Ebuya voitti Bydgoszczin maastojuoksun MM-kisoissa 2010 MM-kultaa. ==Henkilökohtaiset ennätykset== * 3 000 metrin juoksu: 7.34,62 (2008) * Kahden mailin juoksu: 8.18,33 (2007) * 5 000 metrin juoksu: 12.51,00 (2007) * 10 000 metrin juoksu: 27.28,20 (2011) * 10 kilometrin maantiejuoksu: 27.22 (2010) * 15 kilometrin maantiejuoksu: 42.11 (2010) ==Lähteet== * Luokka:Kenialaiset kestävyysjuoksijat Luokka:Kenialaiset maastojuoksijat Luokka:Vuonna 1987 syntyneet Luokka:Elävät henkilöt